**R O M Â N I A**

 **JUDEŢUL BISTRIŢA-NĂSĂUD**

**CONSILIUL LOCAL AL COMUNEI**

 **PARVA**

**H O T Ă R Â R E**

privind aprobarea Memoriului tehnic la obiectivul de investiţii ***,,Eficientizare si modernizare***

***a sistemului de iluminat public prin montare aparate de iluminat cu tehnologii noi - LED,***

 ***în comuna Parva, judeţul Bistriţa-Năsăud”*** și aprobarea executării lucrărilor

Consiliul Local al comunei Parva jud. Bistrita Nasaud, întrunit în şedinţa ordinară în data de 23.07, în prezenţa unui număr de 9 consilieri din totalul de 11 consilieri în funcţie

Având în vedere:

- Expunerea de motive nr. 1986 din 18.07.2018 a Primarului comunei Parva jud. Bistrita Nasaud , in calitate de initiator de proiect;

- Raportul de specialitate al viceprimarului comunei Parva, înregistrat sub nr.1985 din 18.07.2018, privind aprobarea reabilitarii si modernizarii sistemului de iluminat public stradal in comuna Parva;

- Memoriul tehnic nr 20/2018 intocmit de catre SC SICAL ROMANIA SRL;

- Raportul nr.2006 din 22.07.2018 al comisiei de specialitate a Consiliului Local al comunei Parva: Comisia studii, activitati economico-financiare si administrarea domeniului public si privat al comunei, amenajarea teritoriului si urbanism;

În conformitate cu:

- prevederile art. 3, art. 8 alin. (3) lit a) din Legea serviciilor comunitare de utilităţi publice cu nr. 51/2006, republicată;

- prevederile art. 10 lit a) şi c) din Legea 230/2006 legea iluminatului public;

- prevederile Legii nr. 213/1998 privind proprietatea publică şi regimul juridic al acesteia cu modificările şi completările ulteriare;

- prevederile Legii nr. 230/2006 a serviciului de iluminat public;

- prevederile Legii nr. 10/1995 privind calitatea în construcţii;

- prevederile art.7 alin(5) din Legea nr. 98/2016, privind atribuirea contractelor de achiziţie publică cu modificările şi completările ulterioare.

În temeiul art 36 alin. (2) lit. d), alin. 6 lit. a) pct 14, art. 45 şi art. 115 alin. (1) lit. b) din Legea 215/2001, privind administraţia publică locală, republicată, cu modificarile si completarile ulterioare

**H O T Ă R Ă Ş T E**

**Art.1.** Se aprobă Memoriul tehnic la obiectivul de investiţii *,Eficientizare si modernizare a sistemului de iluminat public prin montare aparate de iluminat cu tehnologii noi - LED, în comuna Parva, judeţul Bistriţa-Năsăud”* prevăzut în anexa nr.1 parte integrantă din prezenta hotarâre.

**Art.2.** Se aprobă executarea lucrărilor la obiectivul: “Eficientizare si modernizare a sistemului de iluminat public prin montare aparate de iluminat cu tehnologii noi - LED, în comuna Parva, judeţul Bistriţa-Năsăud”.

**Art.3**  Obiectivul de investiţii *“Eficientizare si modernizare a sistemului de iluminat public prin montare aparate de iluminat cu tehnologii noi - LED, în comuna Parva, judeţul Bistriţa-Năsăud”*constă în achiziţionarea şi montarea a 500 aparate de iluminat din care: 100 aparate de LED36W și 400 aparate LED18W, pe stâlpii existenţi şi cuprinde demontare aparat iluminat vechi, cu consolă și coliere; montare aparat de iluminat nou, cu LED-uri, cu consolă nouă cu lungimea de minim 2 m, coliere adecvate stâlpului pe care se montează, cabluri şi cleme de legătură noi, precum şi manopera de montare.

**Art.4** Finanţarea lucrărilor de execuţie pentru obiectivul de investiţii prevazut la art. 1 din prezenta hotărâre se face din surse proprii, din bugetul local al comunei Parva.

**Art.5** Prevederile prezentei hotărâri vor fi aduse la îndeplinire de către primarul comunei Parva.

**Art.6.** Prezenta hotărâre a fost aprobată de către Consiliul Local al comunei Parva cu respectarea art.45 alin. (2) litera e) din Legea nr. 215/2001, respectiv cu un număr de 9 voturi „pentru”, din 9 consilieri prezenţi.

**Art.7.**Prezenta hotărâre se va aduce la cunoştinţă publică şi se va comunica, prin grija secretarului comunei, cu :

- Instituţia Prefectului – Judeţul Bistriţa-Năsăud;

 - Primarul comunei Parva;

PRESEDINTE DE SEDINTA, CONTRASEMNEAZĂ

 RUS V. IOAN SECRETARUL COMUNEI,

 CALUS IOAN

Nr. 31 din 23.07.2018.